laion/Wikipedia-Exotic huggingface dataset:
נתרן חנקיתי

נתרן חנקיתי (שם מדעי: Sodium nitrite) הוא מלח של קטיון נתרן ואניון חינקית (ניטריט) שנוסחתו NaNO2. החומר משמש כתוסף מזון הן כחומר משמר והן כחומר צבע למוצרי בשר ודגים. החומר הוא מוצק גבישי לבן או צהבהב, מסיס מאוד במים והיגרוסקופי (סופח לחות מהאוויר). נתרן חנקיתי הוא חומר מחזר, באוויר החומר מתחמצן לנתרן חנקתי (NaNO3). החומר נקשר להמוגלובין ומקנה למוצרי בשר ודגים גוון אדום. החומר מעכב צמיחה של קלוסטרידיום בוטולינום: החיידק הגורם לבוטוליזם ולכן משמש כחומר משמר. על אריזות מזון יסומן במספר E ‏E250. אשלגן חנקיתי (KNO3) משמש לאותן מטרות ויסומן במספר E ‏E249. החומר רעיל ליונקים: LD50=180 mg/Kg בחולדות ובבני אדם המנה הקטלנית הנמוכה ביותר שנצפתה (LdLo) היא 71 מ"ג לק"ג משקל גוף כך שעבור אדם מבוגר ניתן לצפות להרעלה בצריכת 4–5 גרם מהחומר. בשל הרעילות השימוש בנתרן חנקיתי מוגבל ל-200 מ"ג לק"ג והוא נצבע בסגול למניעת בלבול עם תוספים אחרים. באירופה מותר ליצרני מזון להשתמש בו רק בתערובת מלחים המכילה לא יותר מ 0.6% ממנו. החשש העיקרי הוא יצירת חומרים מסרטנים מתגובת החומר עם חומצות אמינו לקבלת ניטרוזאמינים (R1N(-R2)-N=O), מחקרים אפידמיולוגים מצאו מתאם בין צריכת בשר משומר לסרטן המעי הגס והקשר מיוחס לחומרים המשמרים- מלחי נטריט. יון הניטריט נמצא בשיווי משקל עם חומצה חנקיתית (HNO2) והיא עשויה לעבור פרוטונציה ולהתפרק ליון ניטרוזיום NO+ המגיב בחום עם אמינים בבשר המשומר לקבלת ניטרוזאמינים הידועים כמסרטנים כדי למנוע תגובה מזיקה זו מוסיפים גם חומצה אסקורבית (ויטמין C) ונדרש ריכוז של לפחות 550 מ"ג לק"ג של הוויטמין למניעת יצירת ניטרוזאמינים במזונות המשומרים בניטריט. בנוסף, נקשר החומר למיגרנה. מדיה וקבצים בנושא נתרן חנקיתי בוויקישיתוף
מפלגת העם של גרמניה הגדולה

מפלגת העם של גרמניה הגדולה (Großdeutsche Volkspartei, בקיצור GDVP) הייתה מפלגה פוליטית אוסטרית, בעלת צביון לאומי-ליברלי, ששאפה לאיחוד בין אוסטריה לגרמניה ופעלה בשנים 1920–1934. המפלגה הוקמה ב-8 באוגוסט 1920 על בסיס תנועת "האיחוד של גרמניה הגדולה" שאיגד פוליטיקאים בעלי אידאולוגיה גרמנית-לאומית וגרמנית-ליברלית מ-17 תנועות שונות. פקידים בכירים רבים ומורים בבתי-ספר גבוהים היוו אחוז גבוה מסך כל חברי המפלגה לאחר הקמתה. דגלה של המפלגה הכיל את הצבעים שחור, אדום וזהב (כצבעי הדגל הגרמני הנוכחי). התנועה, כממשיכת דרכה של "התנועה הלאומית הגרמנית", שאפה לאיחוד של כל דוברי הגרמנית תחת ישות פוליטית אחת. המפלגה ייצגה את הרוב המוחלט של האוכלוסייה באוסטריה, מבחינת רצונה לאיחוד עם גרמניה, רצון זה עמד בניגוד לחוזה סן-ז'רמן, עליו חתמה אוסטריה בתום מלחמת העולם הראשונה. למרות שעם הקמתה לא הייתה אנטישמית, התפתחו בה עם הזמן מגמות נאציות (אנטי-קלריקליות ואנטישמיות). בשנים 1920–1932 הייתה המפלגה חברה בממשלה והרכיבה את הקואליציה משנת 1921 יחד עם המפלגה הנוצרית סוציאלית. בשנים 1922–1927 גם מינתה את סגן הקאנצלר. משנת 1932, לאחר שהמפלגה יצאה מהקואליציה עזבו אותה חברים רבים ועברו חלקם למפלגה הנאצית ואחרים ל"משמר המולדת" (Heimwehr). ב-1933 יצרה המפלגה חזית מאבק משותפת עם הנאצים האוסטרים. ב-1934, עם ביטול הדמוקרטיה והנהגת משטר פשיסטי נאסרה פעילות המפלגה. רוב חברי המפלגה הצטרפו למפלגה הנאצית החל מפברואר 1938 בעקבות הסכם ברכטסגאדן (שהתיר מחדש את פעילותה של המפלגה הנאצית באוסטריה), ועד לסיפוח אוסטריה בידי הנאצים (האנשלוס) כחודש לאחר מכן. חלק מחברי המפלגה הקימו ב-1949 את "איגוד העצמאים" (Verband der Unabhängigen VdU) שממנו הוקמה מאוחר יותר מפלגת החירות האוסטרית FPÖ.
אלמנה שחורה (פירושונים)

האם התכוונתם ל... אלמנה – סוג של עכבישים ארסיים הידועים בשם העממי "אלמנה שחורה" אלמנה שחורה – מין מהסוג אלמנה החי בישראל אלמנה שחורה (אבלות) – אישה שהתאלמנה ולובשת שחורים למשך שנה כמנהג הנצרות היונית האורתודוקסית אלמנה שחורה (להקה) – להקת מטאל ישראלית אלמנה שחורה (אלבום) – אלבום של הלהקה אלמנה שחורה (אופרה) – אופרה של המלחין תומאס פסטיירי (Thomas Pasatieri) משנת 1972 אלמנה שחורה (סרט) אלמנה שחורה (נפץ) האלמנה השחורה – דמות קומיקס
אמרה

אמרה היא ביטוי מילולי קצר, מוכר וידוע בציבור. השימוש באמרות מסייע לדובר להרשים את שומעיו ולשכנעם בצדקת דבריו. חוקר הפולקלור הרוסי, גרגורי פרמיאקוב, מבחין בין אמרה לבין פתגם בהגדירו את האמרה כביטוי מילולי לא־שלם שאפשר לשלבו במשפטים אחרים ולהתאימו להטיות דקדוקיות שונות. הפתגם, לעומת זאת, הוא ביטוי מילולי המעלה מחשבה שלמה מנוסחת במשפט עצמאי. ראו לדוגמה את האמרות הבאות, אשר שינוי המתאם הדקדוקי בהן מאפשר את שילובן באופן בלתי אמצעי בשיח: "הוא לא עשוי מסוכר", "הלך על חבל דק", "אבא שלך לא זגג", "אכלו לי שתו לי" ועוד. עם זאת, יש לציין, שההבחנה בין אמרות לבין פתגמים איננה חד משמעית ויימצאו, לא פעם, ביטויים מילוליים, אשר אפשר לשייכם לשתי הסוגות. ישנן אמרות הלקוחות מטקסטים קנונים. הדבר מעצים את משמעותן ומעניק להן משנה תוקף. כך למשל, האמרה: "והגדת לבנך", המציינת את החובה להעביר לדור הבא מורשת, ערכי מוסר ואמונה. האמרה ידועה מהגדת פסח ומקורה בפסוק: ”וְהִגַּדְתָּ לְבִנְךָ בַּיּוֹם הַהוּא לֵאמֹר: בַּעֲבוּר זֶה עָשָׂה ה' לִי בְּצֵאתִי מִמִּצְרָיִם” (שמות יג ח). דוגמה נוספת היא האמרה: "לא על הלחם לבדו", אשר משמעותה היא שאדם זקוק למזון רוחני על מנת להיות מאושר ואין די במילוי צרכיו הגשמיים. מקורה של אמרה זו הוא הפסוק: ”ויְעַנְּךָ וַיַּרְעִבֶךָ וַיַּאֲכִלְךָ אֶת הַמָּן אֲשֶׁר לֹא יָדַעְתָּ וְלֹא יָדְעוּן אֲבֹתֶיךָ לְמַעַן הוֹדִיעֲךָ כִּי לֹא עַל הַלֶּחֶם לְבַדּוֹ יִחְיֶה הָאָדָם כִּי עַל כָּל מוֹצָא פִי ה' יִחְיֶה הָאָדָם” (דברים ח ג). בנוסף, יש שפע של אמרות הלקוחות מטקסטים ואירועים תרבותיים והיסטוריים, המופיעות במשלבי שפה שונים, למשל: "להיות או לא להיות?" אמרה הלקוחה מן המחזה "המלט" מאת ויליאם שייקספיר; "גפן במובן גָאפן", אמרה הלקוחה מן המערכון "חידון התנ"ך" של להקת לול, אשר מבטאת עיסוק דקדקני בשאלות סרק; או האמרה: "הצ'ופצ'יק של הקומקום", המציינת עניין חסר ערך המעסיק את הציבור, הלקוחה מהמערכון "הכה את המומחה" מאת דן אלמגור בביצוע הגשש החיוור– "איך קוראים בעברית לצ'ופצ'יק של הקומקום". אמרות רבות הן בסלנג למשל: "שבר את הראש", "לא ראה אותו ממטר", "חבל על הזמן", "גילה את אמריקה" ועוד. הדינאמיות המתקיימת בשפה מאפשרת יצירה מתמדת של אמרות חדשות ושילובן בשיח. ניב (ביטוי) פתגם אמרת כנף Григорий Пермяков, www.livelib.ru "Permi︠a︡kov, G. L. (Grigoriĭ Lʹvovich)" : Catalog Search (10) - UW-Madison Libraries, search.library.wisc.edu Г.Л. Пермяков, От поговорки до сказки, Москва: Наука, 1970, עמ' 8-10 יעל (הרצוק) מהל, לב ללב ראי, ירושלים: יד יצחק בן-צבי, תשפ"א, עמ' 47 רוביק רוזנטל, מילון הצירופים, ירושלים: כתר, 2005, עמ' 168 רוביק רוזנטל, מילון הצירופים, עמ' 280
מרקוס פורקיוס קאטו

האם התכוונתם ל... מרקוס פורקיוס קאטו קנסוריוס – המכונה קאטו הזקן מרקוס פורקיוס קאטו אוטיקנסיס (האב) – אביו של קאטו הצעיר מרקוס פורקיוס קאטו אוטיקנסיס – המכונה קאטו הצעיר
ימת ליסי

ימת ליסי (בגאורגית: ლისის ტბა, ליסיס טבּא) היא ימה קטנה צפון-מערבית לטביליסי גאורגיה. הימה משתייכת לטביליסי רבתי ונמצאת בעמק נהר הקורה. פני השטח סלעיים ויבשים, ומכוסים בשיחי ערבה. הימה מהווה מקום קינון של ציפורי מים וניתן להבחין באזור בזוחלים, ציפורים, שועלים וארנבות. אפחזבה ו. (1983), "ימת ליסי", האנציקלופדיה הגאורגית סובייטית, כרך 6, עמוד 252. (גאורגית) רוסו סטרלקובה, לא צריך להיות שום האם(הקישור אינו פעיל), דיון בנושא ימת ליסי באתרwww.georgiatoday.ge, 4.5.2007, (באנגלית) ערך זה הוא קצרמר בנושא גאוגרפיה של גאורגיה ובנושא ימות ואגמים. אתם מוזמנים לתרום לוויקיפדיה ולהרחיב אותו.
CloneDVD

CloneDVD היא תוכנה אשר מסוגלת לשכפל דיסקים מסוג DVD ו-CD. התוכנה פותחה על ידי חברת "Elaborate Bytes". בעזרת התוכנה ניתן לבצע גיבויים של כמעט כל סרט DVD ללא הגנות/הצפנות מיוחדות. המשתמשים מסוגלים לבחור באמצעות התוכנה את רצועות השמע ורצועות הווידאו אותם הם מעוניינים לשכפל. אפשרות נוספת בתוכנה היא היכולת לשמור את תוכן הדיסק כקובץ ISO. AnyDVD אימג' אתר האינטרנט הרשמי של CloneDVD אתר האינטרנט הרשמי של CloneDVD ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
הלחמה

הלחמה (אינוך) היא שיטה לחבר בין שתי מתכות בעזרת מתכת נוספת אל-ברזלית, הנקראת לַחַם, שהיא בעלת נקודת התכה נמוכה מזו של המתכות המתחברות ובעלת הרכב כימי שונה. מפרידים בין הלחמה רכה (Soldering) שבה משתמשים בלחם שנקודת ההתכה שלו נמוכה מ-450 צלזיוס, והלחמה קשה (Brazing) שבה נקודת ההתכה של הלחם מעל נקודה זאת. משתמשים בהלחמה רכה כדי לחבר בין רכיבים אלקטרוניים ומעגל מודפס, ובהלחמה קשה בחיבורי צנרת במערכות קירור, מיזוג אוויר ושרברבות. הלחמה שונה מריתוך שבו המתכות מחוברות ישירות, ללא חומר מתווך.[דרוש מקור] נקודת ההתכה הנמוכה של הלחם משאירה את המתכות המחוברות שלמות כאשר הלחם מותך. הלחמה מבוססת על התכת חומר בחום, אשר נוזל בין חלקי המתכת המוצמדים ובהתקררותו מאחה אותם. החומר המשמש להלחמה הוא בדרך כלל מתכת רכה וניתכת בקלות כבדיל או נחושת, ומשתמשים במלחם חשמלי או במלחם בעל להבת גז להתכתה. תהליך ההלחמה גורם לחימום החומר שמבקשים להלחימו, בנוסף ללחם. חימום אותו חומר עלול לשנות את הרכבו הכימי, ובכך ליצור אזור מושפע מחום.
מעצב

מעצב הוא אדם העוסק בעיצוב, משמע בתכנון של מוצר או מערכות באופן שיענו על קריטריונים רבים, כגון מראה חזותי אטרקטיבי יותר, נוחות רבה, מחיר סביר או מאפיינים אחרים. על פי רוב, החפץ המעוצב, בניגוד ליצירת אמנות, צריך לענות על צרכיו של לקוח מסוים, או קבוצה של לקוחות. המעצב משתמש בכלים הקרובים לתחומי ההנדסה והאמנות, אך אין הכרח להיותו אמן או מהנדס לשם פעולת העיצוב. המעצב נדרש להיות ניחן ביצירתיות, בכישרון ובמיומנות מיוחדת נרכשת - על פי רוב היא נרכשת במוסדות להשכלה גבוהה. עבודת המעצב משלבת בין העברת מסרים בדומה לאמנות (מסרים פסיכולוגיים, חברתיים, אסתטיים וכו'), לבין שימוש באמצעים הנדסיים וידע טכני. המעצב נדרש ליצור את אמנותו במגבלות שלא קיימות לאמן שאינו מעצב. לדוגמה, מעצב פנים או אדריכל נדרשים מעצבים את החלל שסביבנו באופן שיעביר תחושה מסוימת לאדם השוהה בו (תחושת כבוד ויראה במבנה המאדיר אל או ממסד או תחושת נינוחות ורוגע בבית מגורים) תוך מגבלות כוחות הטבע, כוחות השוק והטכנולוגיה; המעצב התעשייתי נדרש ליצור מוצר שיענה לצרכים הטכניים ומגבלות התקציב אך יהיה נוח למשתמש ויקרין תדמית המתאימה לשוק שלו. תהליך עבודת המעצב כוללת מחקר ראשוני המתייחס ללקוח, לשוק ולסביבה, לאחריו העלאת חלופות ובדיקת יישומן. עם זאת, תהליך זה אינו ליניארי ומעצבים שונים עובדים בדרכים שונות. דוגמאות של סוגים שונים של מעצבים כוללים : מעצב פנים, מעצב אופנה, מעצב במה, מעצב גרפי, מעצב תעשייתי, מעצב אתרי אינטרנט עיצוב אדריכלות אמן (אמנות) מדיה וקבצים בנושא מעצב בוויקישיתוף How Designers Destroyed the World - Mike Monteiro - הרצאה של Mike Monteiro על האחריות של מעצבים (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
כימרה (פירושונים)

האם התכוונתם ל... כימרה – במיתולוגיה היוונית: מפלצת בעלת ראש של אריה, גוף של עז וזנב של נחש או דרקון. כימרה (ביולוגיה) – צמח או בעל חיים שהתפתח (במעבדה או בטבע) מתאים סומטיים שצורפו יחדיו, למשל עובר שהתפתח משתי ביציות מופרות חלבון כימרי – חלבון מלאכותי שהונדס בשיטות ביולוגיה מולקולרית ממספר רצפי DNA השייכים לגנים המקודדים לחלבונים שונים כימרה – דג סחוס מסדרת הכימראים
מגוון ביולוגי

המונח מגוון ביולוגי (באנגלית: Biodiversity) הוטבע כנראה על ידי אדוארד וילסון בשנת 1986 במהלך כינוס של "הפורום הלאומי בנושא המגוון הביולוגי", ביוזמת האקדמיה האמריקאית הלאומית למדעים ביחד עם המוזיאון הלאומי – סמית'סוניאן. המגוון הביולוגי, כלומר כלל המערכות האקולוגיות בכדור הארץ, על שפע המינים שבהם ויחסי הגומלין ביניהם מהווה את "מערכת ההפעלה" של הפלנטה. כיום משתמשים במונח "מגוון ביולוגי" על מנת לתאר את השונות בטבע הבאה לידי ביטוי בכל רמות הארגון הביולוגיות – המגוון הגנטי (שונות גנטית) בתוך כל מין, מגוון מינים (שונות בין מינים) ומגוון המערכות האקולוגיות. המשמעות המבנית של מגוון ביולוגי מתבססת על המספר והשפע היחסי של הטיפוסים הגנטיים בתוך המינים, של המינים בתוך המערכות ושל טיפוסי המערכות האקולוגיות אשר ביחידות הנוף. המשמעות התפקודית של מגוון ביולוגי מתבססת על ההבדלים בין הגנוטיפים, המינים, והמערכות האקולוגיות השונות שביחידות הנוף, בהתייחס לתהליכים האקולוגיים והתפקודים שהגנוטיפים והמינים אשר במערכות אלה מעורבים בהם. כמעט מחצית מכלל התרופות ששימשו את האדם בעולם המערבי באו, עד לא מכבר, ממקורות טבעיים. כמעט כל מזונותיו של האדם, שמקורם בעולם הצומח והחי, מבוססים על מיני בר שהתקיימו בטבע. עם העלייה החדה באוכלוסיית העולם בעשורים האחרונים, עולה הדרישה למזון. ככל שהמגוון הביולוגי גדול יותר, גדל הפוטנציאל לפיתוח זני מזון חדשים ולהסתייעות בזני הבר כדי להתגבר על מחלות הפוקדות את יבולי החקלאות. צמחי בר בסכנת הכחדה בישראל מין פולש הכחדה שמורת טבע מעבר אקולוגי אדוארד וילסון, החיים בתוך קובייה אחת קטנה, נשיונל ג'יאוגרפיק ישראל, גיליון 141, פברואר 2010 Levin, S ‏ Encyclopedia of Biodiversity. San Diego: Elsevier Academic Press. ISBN 9780123847195 מדיה וקבצים בנושא מגוון ביולוגי בוויקישיתוף אוניברסיטת תל אביב – צוות קמפוס טבע, המגוון הביולוגי ופיתוח בר קיימא, באתר הספרייה הווירטואלית של מטח המגוון הביולוגי בישראל – ערוץ היוטיוב של אייל ברטוב עמותת מן השדה לניטור המגוון הביולוגי, 'מן השדה', מערכת מידע גאוגרפי שיתופית (PPGIS) התוכנית הלאומית למגוון ביולוגי בישראל, כתב העת "אקולוגיה וסביבה" מיכל סמוני-בלנק, צפו: 500 מיני בעלי חיים בגינה של דונם בבנימינה, באתר ynet, 8 באוקטובר 2012 חדשות בתחום המגוון הביולוגי, באתר הידען שמירה על המגוון הביולוגי, אתר טבעBIZ, החברה להגנת הטבע מגוון ביולוגי, באתר אנציקלופדיה בריטניקה (באנגלית) מגוון ביולוגי, דף שער בספרייה הלאומית ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
האדם השחור

האדם השחור הוא מונח נפוץ בארצות המערב לאנשים בעלי צבע עור חום כהה. בארצות הברית נעשה שימוש בכינוי "שחור" (Black) לצד הכינוי "אמריקאים-אפריקאים" – ה"שחורים" החיים בארצות הברית. בישראל היה מקובל בעבר הכינוי כושים, שהיא מילה שמקורה בתנ"ך לציון אנשים מממלכת כוש, שלפי הפירוש המקובל שכנה בסודאן של ימינו. אולם, בהשפעה עקיפה של אי תקינותו הפוליטית של הביטוי "ניגר" בארצות הברית, הפך גם הכינוי "כושי" בהדרגה לבלתי תקין פוליטית בישראל במהלך שנות ה-60 וה-70 של המאה ה-20, ומסוף שנות ה-90 ואילך הוא נחשב ביטוי של גזענות. ההנחה כאילו קיים גזע שחור אחד, היא הנחה מכלילה ומוטעית. ביבשת אפריקה קיימים עמים רבים, בעלי מוצא אתני נפרד, מאפיינים נפרדים, הן תרבותיים והן פיזיים, שלעיתים אין ביניהם קשר, פרט לגוון העור שאינו "לבן". בין העמים השונים: אמהרים, אורומו, איביביו, אקאנים, בושמנים, בילינים, דינקה, הוטו, טוטסי, טווה, יורובה, מנדינקה, מסאי, נואר, סומלים, קלנג'ין, שילוק, ועוד. הדוגמה הידועה יותר להכללה על בסיס צבע העור היא בהתייחס לקבוצת הילידים האוסטרלים, שפרט לצבע עורם הכהה, הם קרובים יותר לתושבי אסיה מאשר לתושבי יבשת אפריקה. הכללתם באותה קבוצת מוצא אתני אינה תואמת את המדע. ככלל, המדע כיום מדבר על מקבץ גנטי ולא על גזע, כאשר מדובר בבני אדם. בארצות הברית, רוב מוחלט של האנשים השחורים הם צאצאי קרבנות סחר העבדים האטלנטי, שנחטפו מחופי מערב אפריקה, ולכן רובם צאצאי הבנטו. דבר זה הביא לכך שתווי הפנים האופייניות של הבנטו הפכו ברבות הימים בארצות הברית, ולכן במדינות המערב, למזוהים יותר עם דמות "האדם השחור". צבע עור גזע (אדם) אמריקאים-אפריקאים צבעוניים (קבוצה אתנית) צבעוניים (קבוצה) People of color כושי נגריטו האדם הלבן אפרטהייד גאווה שחורה פוליטיקה של זהויות התנועה האפרו-אמריקאית לזכויות האזרח שחורים, דף שער בספרייה הלאומית אילון גלעד, כיצד ומתי הפכה "כושי" למילת גנאי בעברית?, באתר הארץ, 21 ביוני 2017 Alioune Ngom, Are Africans and Australian aborigines of the same race?, QUORA, 2022 GENETIC GROUPINGS, NOT RACE, A BETTER WAY TO STUDY DISEAS, U-health : University oh Utah, ‏9 בדצמבר 2003 להרחבה, ראו בסרטון הקצר על עמי אפריקה, Africans are not "black". The many "races" of Africa, באתר יוטיוב ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
1394-IEEE

1394-IEEE, מכונה על ידי אפל FireWire (ידוע גם בשם DV-cable או i.Link) הוא תקן לתקשורת טורית, הנפוץ במחשבים אישיים ובמצלמות וידאו. FireWire מציע מהירות גבוהה להעברת נתונים בזמן אמת. בעבר מחשבים רבים היו מצוידים ביציאת FireWire. כמעט כל מחשבי מקינטוש של אפל היו מצוידים ביציאת FireWire החל מ־1995, וגם חברת סוני החליטה לצייד את כל המחשבים שלה ביציאה זו. חברות רבות השתמשו בתקן במקביל לתקן USB 2.0, לדוגמה נגן iPod של אפל, שיכולת ה־FireWire שלו מאפשרת להטעין קובצי שירים למכשיר תוך שניות ספורות ואף להטעין את הסוללה דרך הכבל. גם במחשבים שאין אין להם יציאה מובנית ניתן להוסיף כרטיס FireWire מתאים. חברת אפל פיתחה את תקן 1394-IEEE בשנת 1995. התקן הוגדר במכון למהנדסי חשמל ואלקטרוניקה IEEE כתקן IEEE-1394. כיום מורכב התקן משלושה מסמכים: התקן הראשוני IEEE-1395 שיצא בשנת 1995, תקן IEEE-1394a שיצא בשנת 2000 ותקן IEEE-1394 שיצא בשנת 2002. סוני מימשה את התקן בשם המסחרי i.Link בחיבור ארבעה פינים, בעיקר למצלמות וידאו. יציאת FireWire 400 יכולה להעביר מידע בין שני מכשירים במהירויות של 100, 200 או 400 מגהביט לשנייה. על הכבל להיות קצר מ־4.5 מטר. יציאת FireWire 800 היא גרסת 9 פינים של אפל לתקן IEEE-1394b, המאפשרת תאימות לאחור ל־FireWire 400. תקן זה תומך בהעברת 786.432 מגהביט לשנייה. התקן המלא של IEEE-1394b תומך בהעברת מידע בכבלים באורך למעלה מ־100 מטר ובמהירות של 3.2 גיגהביט לשנייה. כרטיס טלוויזיה רגיל דורש חיבור של 4 כבלים שונים לפחות בין מצלמת וידאו לבין המחשב, כניסת אות למחשב, יציאת אות מהמחשב, כניסת קול למחשב, יציאת קול מהמחשב ולעיתים כבל סינכרון, כבל שליטה במכשיר הווידאו, וכבל נפרד לחיבור לצג. לעומת זאת, כבל FireWire הוא כבל אחד שבו נכללים כל הצרכים. מדיה וקבצים בנושא 1394-IEEE בוויקישיתוף 1394-IEEE, באתר אנציקלופדיה בריטניקה (באנגלית)
גיבון לבן-גבות מערבי

גיבון לבן-גבות מערבי (שם מדעי: Hoolock hoolock) הוא מין של פרימט ממשפחת הגיבונים. בעבר סווג כמין יחיד בסוג גיבון הולוק, אך בהמשך סווגו לצידו שני מינים נוספים: גיבון לבן-גבות מזרחי (Hoolock leuconedys) וגיבון סקייווקר (Hoolock tianxing). לזכרים פרווה שחורה עם גבות בהירות, לנקבות פרווה בגוון נחושת וחום-כהה באזור הפנים, החזה והחלציים. טבעת של שיער לבן תוחמת את העיניים, הפה והאף של הנקבה. התינוקות נולדים עם פרווה אפורה-לבנה עם גוון צהבהב, היא נעשית שחורה בגיל ההתבגרות, אצל הנקבות היא מתבהרת בתחילת גיל הפוריות. המין מאופיין בציצית שיער בהירה בסנטר, אף רחב משאר הגיבונים, אורך שיער משתנה בפנים המדמה פרצוף משולש. קולו של גיבון זה הוא כמעין גיהוק המעורב בנהימה. מדיה וקבצים בנושא גיבון לבן-גבות מערבי בוויקישיתוף גיבון לבן-גבות מערבי, באתר ITIS (באנגלית) גיבון לבן-גבות מערבי, באתר NCBI (באנגלית) גיבון לבן-גבות מערבי, באתר האנציקלופדיה של החיים (באנגלית) גיבון לבן-גבות מערבי, באתר GBIF (באנגלית) גיבון לבן-גבות באתר הרשימה האדומה של IUCN
1934 בקולנוע

ערך מורחב – 1934 26 בינואר – סמואל גולדווין קונה את הזכויות לסרט הקוסם מארץ עוץ ב-40,000$. 19 בפברואר – בוב הופ מתחתן עם דולורס ריד 19 באפריל – שירלי טמפל בת החמש משתתפת בסרט של אולפני פוקס - ו"גונבת את ההצגה". "זה קרה לילה אחד" בכיכובו של קלארק גייבל "קלאופטרה" של ססיל דה-מיל, בכיכובה של קלודט קולבר "הרוזן ממונטו קריסטו" בכיכובו של רוברט דונט "הגרושה העליזה" בכיכובם של פרד אסטר וג'ינג'ר רוג'רס "האיש שידע יותר מדי" של אלפרד היצ'קוק "הקיסרית האדומה" של יוזף פון שטרנברג ובכיכובה של מרלן דיטריך "בכבלי אנוש" "תקוות גדולות" בבימויו של סטיוארט ווקר ובכיכובם של פיליפ הולמס וג'יין וייאט "בית ממכר עתיקות" בבימויו של תומאס בנטלי 14 בינואר – ריצ'רד בריירס, שחקן אנגלי (נפטר ב-2013) 22 בינואר – ביל ביקסבי, שחקן אמריקאי (נפטר ב-1993) 24 באפריל – שירלי מקליין, שחקנית אמריקאית 1 ביולי – סידני פולאק, במאי אמריקאי 20 בספטמבר – סופיה לורן, שחקנית איטלקית 28 בספטמבר – בריז'יט בארדו, שחקנית צרפתית 30 בינואר – דורות'י דל, 19, תאונת דרכים 5 באוקטובר – ז'אן ויגו, במאי קולנוע צרפתי 1933 בקולנוע 1934 1935 בקולנוע שנים בקולנוע סרט קולנוע מדיה וקבצים בנושא 1934 בקולנוע בוויקישיתוף
עבודת כפייה

על פי הגדרת ארגון העבודה הבין-לאומי במונח עבודת כפייה נכללות כל העבודות המתבצעות כתכתיב בעקבות איום בסנקציה. לעיתים עבודת הכפייה קשה ומאומצת ומבוצעת בתנאים קשים על ידי עובדים, שאולצו לכך כצורה של מס (בעיקר בעת העתיקה) או באיומי אלימות, מאסר או אף מוות. עבודת כפייה מתבצעת לעיתים בין כותלי כלא, או במחנה המיועד לכך ונקרא "מחנה עבודה". ע"פ המסופר בתנ"ך, בעת ששהו בני ישראל במצרים הם אולצו לבנות את הערים פיתום ורעמסס. השלטון הספרדי בדרום אמריקה כפה על הילידים עבודת כפייה (Repartimiento) בעיקר לעבודות לצורכי הציבור (דרכים גשרים וכו') אבל גם לצרכים פרטיים של מחזיקי זיכיון האנקומיינדה. האימפריה הרוסית הצארית הפעילה מערכת של מחנות עבודה בסיביר המרוחקת, שנקראו "קאטוֹרגה", כחלק מהענישה הפלילית הרגילה במדינה. התנאים במחנות אלו לא היו קלים, אך הם נחשבים למתונים לעומת המחנות הסובייטיים, שהוקמו מאוחר יותר. השלטון הסובייטי הרחיב את מערכת הקאטורגה תחת ארגון הגולאג. מחנות אלו נודעו בתנאי החיים הקשים באופן קיצוני שבהם. שיעור המוות הגיע עד ל-80% ומספר האסירים עמד על מיליונים. סטלין השתמש בהם כמקור לעבודה זולה, ובעקיפין - כמחנות השמדה. המפלגה הקומוניסטית של סין הפעילה מחנות עבודת כפייה רבים למתנגדיה הפוליטיים. מנהיגים רבים נידונו לשהות בהם ובהם דנג שיאופינג וליו שאוגי. גרמניה הנאצית הפעילה מערכת נרחבת של מחנות ריכוז ועבודה שסיפקו להם עבודת חינם בתקופת מלחמת העולם השנייה לתעשייה ולמשימות אחרות. קומפלקס מחנות מיטלבאו-דורה, למשל, היה אחראי לייצור הטיל V-2. עבודת כפייה של גרמנים בברית המועצות נחשבה על ידי ברית המועצות חלק מפיצויי המלחמה הגרמניים, על הנזקים שגרמה גרמניה הנאצית. שלטון הקמר רוז' בקמבודיה הפעיל מחנות לעבודת כפייה לאחר עלייתם לשלטון, ל"חינוך מחדש" של מי שהוגדרו כ"בורגנים". ערך מורחב – עבודת כפייה תחת שלטון גרמניה הנאצית בעקבות כיבוש פולין החלה פעילות נאצית אנטי-יהודית אשר חלקה הוכתב מראש ב"איגרת הבזק" של ריינהרד היידריך. עבודות הכפייה הוטלו על האוכלוסייה היהודית (בעיקר) וגם על האוכלוסייה הלא-יהודית בפולין והוטלו בעיקר על גברים. עיקר העבודה היה באזורי הכפרים ובערים המרכזיות. עובדי הכפייה עבדו בייבוש ביצות, סלילת כבישים, ייצור ציוד צבאי ומזון לחיילים, בניית מסילות ברזל וכל דבר שסייע למערך הלוחם הנאצי בתקופת המלחמה. מאוחר יותר עבודות הכפייה באו לידי ביטוי ב"פתרון הסופי" כאשר היהודים חפרו את בורות הירי שבהם היו עתידים להיקבר. היו יהודים אשר נכפו לעבוד ב"זונדרקומנדו" - אסירים שלקחו את גופות היהודים מתאי הגזים אל המשרפות - הקרמטוריום. מרכזי עבודת הכפייה הגדולים באירופה הכבושה בידי הנאצים היו במחנות אושוויץ-בירקנאו, פלוסנבירג, גרוס-רוזן, מרבורג, נאצוויילר-שטרוטהוף ומאוטהאוזן. תפוקת עבודות הכפייה הגדולה ביותר הייתה בתשלובת מחנות הריכוז והעבודה שסביב מאוטהאוזן-גוזן שבאוסטריה. העבודות הללו שוחקות ומתישות והובילו למותם של רבים מן העובדים. זה היה אמצעי נאצי יעיל ליישום האידאולוגיה תוך ביצוע עבודות המלחמה. עובדי הכפייה מתו כתוצאה מן "הברירה הטבעית", ומדי פעם מירי אקראי או ממכות בידי שומרים. צמיתות עבדות גיוס חובה עבודות שירות מדיה וקבצים בנושא עבודת כפייה בוויקישיתוף עבודת כפייה, באתר אנציקלופדיה בריטניקה (באנגלית) עבודת כפייה, דף שער בספרייה הלאומית
נשר (פירושונים)

האם התכוונתם ל... נשר (Gyps) - סוג עוף דורס (ממשפחת הניציים) נשרי העולם הישן – קבוצת עופות דורסים הניזונים מפגרים מקומות: נשר (עיר) – עיר בצפון ישראל, סמוכה לחיפה פארק נשר – פארק יערני מטרופוליני השוכן בדרומה של העיר נשר, על מורדותיו הצפון-מזרחיים של הכרמל נחל נשר – נחל המתחיל במרומי הכרמל ומסתיים בעיר נשר פארק האגמים, נשר – פארק עתידי אשר יוקם ליד העיר נשר מפעלים: נשר מפעלי מלט ישראליים מפעל נשר רמלה אנשים ששם משפחתם נשר אבי נשר – במאי, תסריטאי ומפיק קולנוע ישראלי אברהם נשר (אדלר) – היה יו"ר לשכת הרבנות של ירושלים איילה חסון-נשר – עיתונאית ברשות השידור בן ציון נשר – רב שכונת טרומפלדור בתל אביב ואב בית דין לדיני ממונות דורון נשר – שחקן, בדרן, שדרן רדיו, סופר, תסריטאי, במאי ומנחה טלוויזיה ישראלי מלכה נשר – משוררת יהודיה בהונגריה, שיריה נכתבו בהונגרית ובעברית פֶּרלָה נשר – פרופסור אמריטה באוניברסיטת חיפה, חוקרת של למידה והוראת המתמטיקה, כיהנה כמדענית הראשית במשרד החינוך ויועצת לשר החינוך רון נשר – ראפר ישראלי יחידות צבאיות עוצבת נשר – חטיבה 226 של הצנחנים במילואים גדוד נשר 414 - גדוד בחיל האיסוף הקרבי הפועל באזור רצועת עזה נוספים: נשר (מטוס) – מטוס קרב ישראלי נשר (קבוצת כוכבים) (Aquila) - קבוצת כוכבים ערפילית הנשר – ערפילית שבקבוצת הכוכבים זנב הנחש בירה נשר – בירה ישראלית הנשר (קומיקס) (The Vulture) - "נבל על" בקומיקסים מבית מארוול קומיקס, המזוהה בעיקר כאויבו של ספיידרמן נשר רמלה (אתר פלאוליתי) – אתר ארכאולוגי הומו נשר רמלה נשרים (פירושונים) עיט (פירושונים)
רקפת יוונית

רקפת יוונית (שם מדעי: Cyclamen coum) היא גאופיט ממשפחת הרקפתיים, שממדיו קטנים יותר מאלה של הרקפת המצויה. תפוצתו מזרח ים-תיכונית ומערב אירנו-טורנית, ולמרות שמו העברי, המין אינו גדל ביוון עצמה. גדל בישראל בין סלעים וסביב עצים. שכיח בחרמון ברום 1,300–1,900 מטר, וביער אודם שבצפון הגולן. במרום הגליל קיימות מספר אוכלוסיות קטנות, על פסגות ההרים. אוכלוסיות אלה הן ככל הנראה שריד (רליקט) מתקופה קדומה, בה שרר באזור אקלים קר יותר. אוכלוסיות אלה הן גם גבול התפוצה הדרומי של המין, ולכן חשיבותן לשימור גדולה במיוחד. מבחינה מורפולוגית, המין נבדל מהרקפת המצויה במספר מאפיינים: העלים קטנים יותר, צורתם כמעט עגולה ופחות דמוית-לב, ושפתם חלקה. הגבעולים הנושאים את הפרחים קצרים יותר. הפרחים קטנים יותר, וצבעם ורוד עז, עם כתם ארגמני בבסיסם. אונות הכותרת קצרות ורחבות והן מפותלות ככנפי מאוורר. עוקץ הפרח קצר והוא מסתלסל מאוד משחונט הצמח את פריו. הפקעת קטנה, כדורית ופחוסה. הצמח פורח בעיצומו של החורף, בחודשים ינואר-מרץ. מגדלים בעציצים טיפוסים שתורבתו כנראה ממין זה. רקפת יוונית היא פרח מוגן בישראל. כהן, עפר, ואבי שמידע, צמחים נדירים בישראל - ספר המידע האדום, חלק א' - הצמחים הנדירים של הגליל העליון. תשנ"ב (1992), רשות שמורות הטבע והחברה להגנת הטבע. עמ' 427–431. רקפת יוונית, באתר ITIS (באנגלית) רקפת יוונית, באתר NCBI (באנגלית) רקפת יוונית, באתר האנציקלופדיה של החיים (באנגלית) רקפת יוונית, באתר צמח השדה רקפת יוונית, באתר צמחיית ישראל וסביבתה רקפת יוונית, באתר Tropicos (באנגלית) רקפת יוונית, באתר GBIF (באנגלית) רקפת יוונית, באתר The Plant List (באנגלית) רקפת יוונית, באתר IPNI (באנגלית) אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח